Георги Струмски
Детство мое

chitanka.info

Детство мое първо и последно

разлюлява крехко стъбълце.

Детство мое, детство ненагледно

разтуптява моето сърце.

Ставайте момичета, момчета,

ясната зора зори за нас!

И блести зелената планета,

заживяла звездния си час.

Детство мое, пъстропера птица,

полетяла с песен към света.

Детство мое, грейнала зорница,

весела усмивка в утринта.

Трупат се години мълчаливо,

неусетно времето тече,

но у мене си остава живо

онова усмихнато момче.

То насам се вглежда, то ме вика,

то се смее с мене с ясен глас,

като звънко птиче чурулика

и към него сведен пея аз.

Дай ми, детство, пролетни градини

и небе за поглед вдъхновен.

Нека твойто слънце да не стине,

и не свършва твоят светъл ден!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.